
1. UVOD
Zaradi reorganizacije Vlade RS z Uredbo o spremembah in dopolnitvah Uredbe o organih v sestavi ministrstev (Ur. l. RS, št. 25/2023 z dne 24. 2. 2023) je bil ukinjen Inšpektorat za okolje in prostor (IRSOP). Delovna področja IRSOP so bila prenešena na tri nove organe v sestavi treh ministrstev in sicer Inšpektorat RS za naravne vire in prostor (IRSNVP) kot organ v sestavi Ministrstva za naravne vire in prostor, Inšpektorat RS za okolje in energijo (IRSOE) kot organ v sestavi Ministrstva za podnebje, okolje in energijo ter Inšpektorat RS za stanovanja (IRSS) kot organ v sestavi Ministrstva za solidarno prihodnost (MSP). 
Dne 26. 8. 2025 je bila v Uradnem listu RS, številka 65, objavljena Uredba o spremembi in dopolnitvah Uredbe o organih v sestavi ministrstev, s katero Inšpektorata RS za stanovanja (IRSS), prevzame tudi nadzor nad področjem dolgotrajne oskrbe in se po novem imenuje Inšpektorat Republike Slovenije za stanovanja in dolgotrajno oskrbo (IRSSDO).
Na IRSSDO je sistemiziranih manj kot 100 delovnih mest, zato v skladu s 3. členom Uredbe o organih v sestavi ministrstev (Uradni list RS, št. 35/15, 62/15, 84/16, 41/17, 53/17, 52/18, 84/18, 10/19, 64/19, 64/21, 90/21, 101/21, 117/21, 78/22, 91/22, 25/23, 127/23 in 19/24), ministrstvo izvaja vse naloge strokovne pomoči pri upravljanju za organ v sestavi, kar je potrebno upoštevati tudi ob dodatni obremenitvi MSP pri realizaciji vseh nalog in pričakovanih sprememb na IRSSDO.

Delo na Stanovanjski inšpekciji dejansko opravljajo štirje stanovanjski inšpektorji, ki imajo pooblastilo za vodenje inšpekcijskih postopkov za območje Slovenije (pred ustanovitvijo IRSSDO, šest inšpektorjev). V letu 2026 bo potrebno, okrepiti število inšpektorjev in podpornih služb, saj s trenutnim številom stanovanjskih inšpektorjev ni vedno mogoče izvajati inšpekcijskega nadzora v razumnem času in rokih. 
Primanjkljaj inšpektorjev se trenutno kaže v tem, da se pričakovani čas obravnave prejetih pobud podaljšuje oziroma ga niti ni več možno vedno napovedati, nekatere zadeve pa ne pridejo na vrsto (predvsem podajanje splošnih pojasnil in odgovorov), hkrati pa je to upoštevano tudi pri določitvi števila usmerjenih nadzorov.
Delo na Inšpekciji za dolgotrajno oskrbo naj bi s spremembo Uredba o spremembi in dopolnitvah Uredbe o organih v sestavi ministrstev, s katero Inšpektorata RS za stanovanja (IRSS), prevzame tudi nadzor nad področjem dolgotrajne oskrbe in se po novem imenuje Inšpektorat Republike Slovenije za stanovanja in dolgotrajno oskrbo (IRSSDO), opravljala dva (2) inšpektorja. Pred izvedbo prenosa je najprej potrebno vzpostaviti tudi delovno okolje in pravne podlage (v teku), da se lahko prenos realizira.
Glede na to, da gre za področje večjih strukturnih sprememb, v tem trenutku ni mogoče predvideti koliko in kakšne bodo pobude za ukrepanje. Kot strateška usmeritev je v tem trenutku zastavljeno izvajanje nadzora nad sistemom dolgotrajne oskrbe (izpolnjevanje pogojev za izvajanje dejavnosti dolgotrajne oskrbe) ter preventivne aktivnosti v smislu 33. člena Zakona o inšpekcijskem nadzoru (Uradni list RS, št. 43/07 – uradno prečiščeno besedilo in 40/14; nadalje: ZIN), kot na primer odgovarjanje na vprašanja pošiljateljev, novinarska vprašanja, sodelovanje s pristojnim ministrstvom pri vzpostavitvi sistema dolgotrajne oskrbe, sodelovanje z drugimi institucijami kot npr. Varuh RS, Zagovornik enakosti, KPK, Skupnost socialnih zavodov Slovenije, Centri za socialno delo Slovenije, Zveza društev upokojencev Slovenije, ….
2. PRISTOJNOSTI NADZORA IN DELOVNA PODROČJA

2.1 Stanovanjska inšpekcija
Pristojnosti Stanovanjske inšpekcije so določene v Stanovanjskem zakonu, Zakonu o varstvu kupcev stanovanj in enostanovanjskih stavb, Zakonu o gostinstvu ter v podzakonskih aktih.

Pristojnosti, določene v Stanovanjskem zakonu (Uradni list RS, št. 69/03, 18/04 – ZVKSES, 47/06 – ZEN, 45/08 – ZVEtL, 57/08, 62/10 – ZUPJS, 56/11 – odl. US, 87/11, 40/12 – ZUJF, 14/17 – odl. US, 27/17, 59/19, 189/20 – ZFRO, 90/21, 18/23 – ZDU-1O, 77/23 – odl. US, 61/24 in 57/25; nadalje: SZ-1), nalagajo stanovanjski inšpekciji, da zagotavlja uresničevanje javnega interesa na stanovanjskem področju, kar pomeni zagotavljanje takega stanja v večstanovanjskih stavbah, da je omogočena njihova normalna raba in so zagotovljeni pogoji za njihovo učinkovito upravljanje.

S spremembo SZ-1 (Uradni list RS, št. 57/25), so bila razširjena tudi pooblastila za ukrepanje (brez predvidenih kadrovskih okrepitev), kar pomeni, da so se kadrovsko podhranjeni inšpekciji, dodale nove naloge in pooblastila. Določbe SZ-1 glede upravljanja večstanovanjske stavbe se razširjajo tudi za stanovanjske stavbe z oskrbovanimi stanovanji in za večstanovanjske stavbe, v katerih je vzpostavljena dejanska etažna lastnina (zdaj natančna definicija, prej smo se zanašali na sodno prakso).
V ta namen inšpektorji nameravamo izvajati nadzore zoper etažne lastnike, da bi zagotovili vzdrževanje skupnih in posameznih delov v skladu z normativi za vzdrževanje stanovanjskih stavb in določili začasnega upravnika tam, kjer je le-ta obvezen. 
Izvajali bomo tudi nadzore zoper posamezne etažne lastnike, da bi zagotovili vzdrževanje stanovanja tako, da se prepreči škoda, ki nastaja drugim stanovanjem ali skupnim delom, ali da se najemniku, omogoči normalna uporaba stanovanja. Preverjali bomo, opravljanje dejavnosti v delu stanovanja in delež pridobljenih soglasij pred izvajanjem vzdrževalnih del v posameznem delu ob morebitnem posegu v skupne dele večstanovanjske stavbe, če zanje niso izpolnjeni pogoji, določeni v zakonu.

Po določbi 153.a člena SZ-1 nadzor nad neprofitnimi stanovanjskimi organizacijami izvaja Stanovanjska inšpekcija. Poslovanje neprofitnih organizacij urejajo 151. do 153. člen SZ-1 in Pravilnik o posebnih pogojih delovanja neprofitnih stanovanjskih organizacij. Stanovanjska inšpekcija v letu 2025 ni opravila nadzora nad poslovanjem neprofitnih stanovanjskih organizacij glede izvajanja določil stanovanjskih predpisov, saj je usklajeno akcijo nadzora vseh neprofitnih stanovanjskih organizacij opravila v letu 2016.

S spremembo SZ-1 (Uradni list RS, št. 57/25), so bila razširjena tudi pooblastila za ukrepanje za Neprofitne stanovanjske organizacije (NSO). V skladu z razširjenimi pooblastili, v primeru neizpolnjevanja pogojev za delovanje NSO, Stanovanjska inšpekcija najprej izreče opozorilo. Če NSO ugotovljenih nepravilnosti ali kršitev v roku ne odpravi, izda Stanovanjska inšpekcija odločbo o odvzemu statusa neprofitne stanovanjske organizacije in zbrisu neprofitne stanovanjske organizacije iz registra (novi upravni ukrep in opozorilo).
Zakon o varstvu kupcev stanovanj in enostanovanjskih stavb (Uradni list RS, št. 18/04; nadalje: ZVKSES) je začel veljati 1. avgusta 2004. Namen zakona je zavarovanje kupcev stanovanj in enostanovanjskih stavb pred finančno nesposobnostjo investitorjev, ko ti še pred končanjem graditve začnejo prodajati nepremičnine, pri čemer se kupci zavežejo, da bodo del kupnine plačali pred izročitvijo predmeta prodaje. Nadzor nad tem, ali prodajalci pri prodaji stanovanjskih stavb in stanovanj kupcem ravnajo v skladu z določbami o prodaji, ki so urejene v drugem poglavju zakona, opravljajo stanovanjski inšpektorji. Če prodajalec sklepa prodajne pogodbe oziroma oglašuje prodajo v nasprotju z določbami tega zakona, mu stanovanjski inšpektor glede na vsebino kršitve prepove sklepanje prodajnih pogodb oziroma oglaševanje ali odredi ukrepe za odpravo nepravilnosti. 
Kadar inšpektor oceni, da je zaradi načina in obsega kršitve to potrebno za zaščito kupcev, lahko svojo odločbo objavi tudi javno. Leta 2024 je bila znova izvedena usklajena akcija na podlagi ZVKSES, kar je podrobneje opisano v nadaljevanju tega poročila.
Morebitno uveljavljanje reklamacij pri gradnji ali neizpolnitev pogodbenih obveznosti ni predmet inšpekcijskega postopka, temveč posebnih postopkov, ki se rešujejo v okviru reklamacijskega zahtevka oziroma v primeru spora pred za to pristojnim sodiščem.

V tekočem letu 2025 je bil sprejet nov Zakon o gostinstvu (Uradni list RS, št. 77/25; nadalje: ZGos-1), ki stanovanjski inšpekciji poverja nova pooblastila. ZGos-1 ureja gostinsko dejavnost, določa vrste gostinske dejavnosti in gostinskih obratov, opredeljuje pogoje za opravljanje gostinske dejavnosti ter ureja register nastanitvenih obratov. Z namenom uveljavljanja javnega interesa na tem področju je nadzor poverjen večim inšpekcijam. Stanovanjski inšpekciji so bila dodana nova pooblastila (brez kadrovskih okrepitev), za izvajanje nadzora izpolnjevanja pogojev za opravljanje dejavnosti kratkoročnega oddajanja celotnega stanovanja turistom v večstanovanjskih stavbah z vzpostavljeno etažno lastnino.
Ker se je ZGos-1 začel uporabljati 1. januarja 2026, razen 24. in 25. člena, ki se začneta uporabljati 1. januarja 2027, ter 26. do 31. člena, ki se začnejo uporabljati 1. februarja 2026, v letu 2025 ni bilo v tem delu izvedenih nobenih nadzorov, so bile pa zgolj izvedene aktivnosti za vzpostavitev pogojev za opravljanje nadzorov oziroma so še v teku. V letu 2025 namreč zaradi povečanih pooblastil Stanovanjski inšpekciji, še ni bila realizirana nobena kadrovska okrepitev, kar bo potrebno izvesti pred dejasnkim začetkom izvajanja nadzora na tem področju. Ne glede na to, imamo na tem področju namen izvesti manjši usmerjeni nadzor opravljanja dejavnosti kratkoročnega oddajanja turistom v oskrbovanih stanovanjih (veliko vprašanj zavezancev in podati sporočilo v javnost, da velja nov ZGos-1).
2.2
Inšpekcija za dolgotrajno oskrbo
Zakon o državni upravi (Uradni list RS, št. 113/05 – uradno prečiščeno besedilo, 89/07 – odl. US, 126/07 – ZUP-E, 48/09, 8/10 – ZUP-G, 8/12 – ZVRS-F, 21/12, 47/13, 12/14, 90/14, 51/16, 36/21, 82/21, 189/21, 153/22, 18/23 in 83/25 – ZOUL; nadalje: ZDU-1) v 38.c členu navaja, da Ministrstvo za solidarno prihodnost (MSP) opravlja naloge na področjih stanovanjske politike, dolgotrajne oskrbe (prenos 2025), deinstitucionalizacije starejših, dolgožive družbe, socialnega varstva v delu, ki se nanaša na institucionalno varstvo, pomoč družini na domu, vodenje in varstvo ter zaposlitve pod posebnimi pogoji, in ekonomske demokracije (pričakovan prenos 2026-2027). 
Tem pristojnostim je sledil tudi razvoj (in spremembe) inšpektorata. Dne 26. 8. 2025 je bila v Uradnem listu RS, številka 65, objavljena Uredba o spremembi in dopolnitvah Uredbe o organih v sestavi ministrstev, s katero Inšpektorata RS za stanovanja (IRSS), prevzame tudi nadzor nad področjem dolgotrajne oskrbe in se po novem imenuje Inšpektorat Republike Slovenije za stanovanja in dolgotrajno oskrbo (IRSSDO). Zaradi spremembe institucionalne strukture proračuna (kar preoblikovanje organa je) po sprejetju proračuna (Zakon o izvrševanju proračunov Republike Slovenije za leti 2025 in 2026, Uradni list RS, št. 104/24, 17/25 – ZFO-1E in 32/25 – ZJU-1), je prišlo do zamika pri prenosu pooblastil področja dolgotrajne oskrbe (po 1. 1. 2026).

ZDOsk-1 ureja sistem dolgotrajne oskrbe (DO), pravice in obveznosti izvajalcev, oseb, zavarovanih za DO, naloge Republike Slovenije in občin v zvezi z DO ter obvezno zavarovanje za DO in vire financiranja DO v Republiki Sloveniji. Nad izvajanjem določb ZDOsk-1 in predpisov, izdanih na njegovi podlagi, se izvajajo nadzori s strani Inšpekcije za dolgotrajno oskrbo, nadzor nad Zavodom za zdravstveno zavarovanje Slovenije (ZZZS) in nadzor s strani ZZZS.
Nadzor nad izvajanjem ZDOsk-1 in predpisov, izdanih na njegovi podlagi, s strani izvajalcev DO, nadzor nad vstopnimi točkami, nadzor nad izvajanjem storitev e-oskrbe ter nadzor nad izvajanjem nalog, ki jih ta zakon nalaga občinam, zlasti preverjanje obsega mreže javne službe, za katero je zadolžena občina, organizira in izvaja Inšpekcija za dolgotrajno oskrbo. Inšpekcija izvaja nadzor nad izvajanjem tudi v primerih, ko obstaja sum, da se izvaja dejavnost DO brez vpisa v register iz 61. člena ZDOsk-1.

Ministrstvo za solodarno prihodnost opravlja nadzor nad izvajanjem zakonsko določenih strokovnih in administrativnih nalog ZZZS (2. in 5. točka (1) odstavka 84. člena ZDOsk-1). ZZZS je na področju DO pristojen za nadzor nad pravilnostjo obračunavanja storitev ZDOsk-1.

Hkrati je potrebno dodati, da je v skladu z določbami Zakona o dolgotrajni oskrbi (Uradni list RS, št. 84/23, 112/24 in 44/25; nadalje: ZDOsk-1) opredeljenih več prehodnih obdobjij, kjer je zadnji datum, naveden v ZDOsk-1, ko se prične zakon uporabljati v celoti, 1. 12. 2025. Dejansko to pomeni, da je bilo celotno okolje za izvajanje zakona vzpostavljeno decembra 2025, čemur bo v letu 2026 sledilo tudi dokončanje postopkov reorgainzacije inšpektorata (kadri!) in dejansko izvajanje nadzora na področju dolgotrajne oskrbe.

3. IZHODIŠČA IN CILJI

Zastavljeni cilji na področju dela Stanovanjske inšpekcije v letu 2026 so zlasti: 

· zagotavljanje vzdrževanja skupnih delov v večstanovanjskih stavbah v etažni lastnini;

· zagotavljanje popravil v posameznih delih večstanovanjskih stavb v etažni lastnini;

· normalna raba najemnih stanovanj v večstanovanjskih stavbah v etažni lastnini;

· nadzor etažnih lastnikov in najemnikov (pogodbe);

· nadzor upravnikov (izvedba zbora, zapisniki, poročila, ločeni računi za rezervni sklad);

· prepoved opravljanja dejavnosti v delu stanovanja ali kratkoročno oddajanje turistom, v kolikor ni ustreznih soglasij;

· kontrola poslovanja prodajalcev stanovanj in enostanovanjskih stavb v fazi oglaševanja prodaje (novogradenj – prva prodaja) posameznim kupcem;

· preveritev ustreznih soglasij ob izvajanju vzdrževalnih del v posameznih delih in posegov v skupne;
· nadzor neprofitnih stanovanjskih organizacij.
Zastavljeni cilji na področju dela Inšpekcije za dolgotrajno oskrbo v letu 2026 so zlasti: 

· Izvajanje nadzora nad sistemom dolgotrajne oskrbe (ZDOsk-1);
· Preventivno delovanje inšpekcije v smislu 33. člena Zakona o inšpekcijskem nadzoru (odgovarjanje na vprašanja pošiljateljev, novinarska vprašanja, sodelovanje z MSP pri vzpostavitvi sistema dolgotrajne oskrbe, sodelovanje z drugimi institucijami kot npr. Varuh RS, Zagovornik enakosti, KPK, Skupnost socialnih zavodov Slovenije, Centri za socialno delo Slovenije, Zveza društev upokojencev Slovenije, …).

V letu 2026 se pričakuje polna uveljavitev Zakona o dolgotrajni oskrbi (ZDOsk-1) in Zakona o gostinstvu (ZGos-1). Pred polno uveljavitvijo zakonov na terenu v času pisanja strateških usmeritev, (še) ni mogoče v celoti oblikovati ciljev (povezano tudi s kadrovsko problematiko, aktivnostmi za preoblikovanje inšpektorata, javno napovedano ustavno presojo ZGost-1, …).

IRSSDO je tudi prekrškovni organ, ki vodi prekrškovni postopek v skladu z Zakonom o prekrških (Uradni list RS, št. 29/11 – uradno prečiščeno besedilo, 21/13, 111/13, 74/14 – odl. US, 92/14 – odl. US, 32/16, 15/17 – odl. US, 73/19 – odl. US, 175/20 – ZIUOPDVE in 5/21 – odl. US – nadalje: ZP-1). V okviru vodenja inšpekcijskih postopkov bomo posebno pozornost namenili kršitvam SZ-1 in ZVKSES, ki so opredeljene kot prekršek ter ob upoštevanju načela »sorazmernosti« za doseganje namena predpisa, izrekali tudi zakonsko določene sankcije.
Stanovanjska inšpekcija pri svojem delu zaznava več pobud za ukrepanje, ki se nanašajo na opuščanje vzdrževanja skupnih delov (kar se kaže na stavbi, na primer zamakanje na skupnih delih – strehi, krušenje ometa, slabo stanje dimniških obrob), opuščanje vzdrževanja v posameznih delih (kar se kaže predvsem kot zamakanje pri individualnih inštalacijah, na primer nevzdrževani talni sifoni v kopalnici, zamašeni ali poškodovani odtoki padavinske vode), na pritožbe nad delom upravnika (na primer v zvezi s primopredajo dokumentacije ob zamenjavi upravnika, neupravičeno uporabo sredstev rezervnega sklada, onemogočanjem vpogleda v dokumentacijo, neplačevanjem stroškov obratovanja dobaviteljem) ter nestrokovne oziroma samovoljne posege posameznih lastnikov na skupne dele brez ustreznih soglasij (na primer nameščanje individualnih naprav, poškodovanje zračnikov ali skupnih instalacij). Velik delež pobud za ukrepanje se nanaša na zadeve, ki niso v pristojnosti stanovanjske inšpekcije (na primer reklamacije ob primopredaji kupljenega stanovanja po ZVKSES ali kršitve hišnega reda) in izhajajo iz nepoznavanja predpisov s strani etažnih lastnikov ali upravnikov in pomenijo nerealna pričakovanja glede možnosti ukrepanja inšpekcije.

V preteklih letih smo vedno sodelovali s svojimi predlogi pri sprejemanju sprememb stanovanjske zakonodaje, kjer bomo sodelovali tudi v prihodnje predvsem na način, da podajamo zakonodajalcu povratne informacije izvedenih usmerjenih nadzorov neposredno na terenu, ter morebitne predloge za izboljšanje področne zakonodaje.

Stanovanjski inšpektorji se že vrsto let srečujejo s problematiko v zvezi s čedalje številnejšimi vlogami oziroma neutemeljenimi pričakovanji etažnih lastnikov, na katere je treba odgovarjati, čeprav že njihova vsebina kaže, da ni podlage za vodenje inšpekcijskega postopka (nepravdni postopki za sodišča, sosedske tožbe, reklamacije stroškov, …). Posledično nezadovoljstvo prijaviteljev oziroma pobudnikov zaradi ne-uvedenih postopkov za stanovanjsko inšpekcijo pomeni dodatno pojasnjevanje pristojnosti inšpekcije in razlogov, zakaj se postopki niso uvedli, kar onemogoča učinkovito izvajanje inšpekcijskega nadzora.
Stanovanjska inšpekcija s ciljem preventivnega ukrepanja namreč odgovarja na pisna vprašanja posameznikov, podjetij in institucij, prek medijev obvešča zainteresirano javnost o ugotovljenih nepravilnostih in posledicah kršitev zakona ter na druge načine deluje za ozaveščanje javnosti. Za vsako prispelo pobudo mora stanovanjska inšpekcija proučiti, ali obstajajo okoliščine za uvedbo postopka ali ne, ter na prispele dopise v skladu s 17. členom Uredbe o upravnem poslovanju (Uradni list RS, št. 9/18, 14/20, 167/20, 172/21, 68/22, 89/22, 135/22 in 77/23) tudi odgovoriti, kar zavzema velik del razpoložljivega časa za delo. Inšpektorji namreč dobijo veliko dopisov, ki se nanašajo na odnose med etažnimi lastniki in/ali upravnikom (na primer kršitve hišnega reda, spori med etažnimi lastniki in/ali upravnikom, prilaščanje skupnih prostorov, pristojnosti nadzornih odborov, obratovanje stavbe, spreminjanje rabe skupnih prostorov brez ustreznih soglasij, neurejena etažna lastnina, reklamacije izvedenih del po pogodbi, kršitve pogodbe o upravljanju stavbe, …) in sorazmerno močno obremenjujejo delo stanovanjske inšpekcije, čeprav ta ni pristojna za urejanje teh zadev. 
Z namenom v najkrajšem možnem času podati vsaj splošno povratno informacijo, je odgovor po 17. členu Uredbe vsebinsko dopolnjen na način, da poda pošiljatelju povezavo do kriterijev obravnave na IRSS in povezavo do splošnih pojasnil na https://www.gov.si/teme/upravljanje-v-vecstanovanjskih-stavbah/.
V letu 2026 bomo pojasnila o upravljanju na spletnih straneh novelirali, po potrebi dodali nova pojasnila in jih uskladili z ministrstvom. Poenostavili bomo postopek posredovanja odgovorov na način, da bodo stranke usmerjene na spletne strani, kjer so objavljena pojasnila (vizija za naprej je tudi uporaba orodij »generativne umetne inteligence«).

Osnovni cilji dela stanovanjske inšpekcije so opredeljeni v okviru sedmih temeljnih nalog, in sicer:

S1 – zagotavljanje vzdrževanja skupnih delov in popravil v posameznih delih večstanovanjskih stavb, 

S2 – nadzorovanje opravljanja dejavnosti v stanovanju in izvajanja posegov v skupne dele,

S3 – učinkovito upravljanje in nadzor upravnikov,

S4 – nadzor poslovanja prodajalcev stanovanj in enostanovanjskih stavb v fazi prodaje posameznim kupcem ter nadzor zavarovanja plačil kupnine,

S5 – nadzor neprofitnih stanovanjskih organizacij,

S6 – nadzor etažnih lastnikov in najemnikov,

S7 – najemna stanovanja.

Šifranti temeljnih nalog so povezani s področno zakonodajo, ki jo inšpekcija pokriva. Spodnja preglednica prikazuje uporabo šifrantov temeljnih nalog pri posamezni temeljni nalogi na ravni zadev in ključnih dokumentov za stanovanjsko inšpekcijo.

Šifranti temeljnih nalog, ki so opredeljeni na ravni zadev in ključnih dokumentov ter opredeljujejo temeljne naloge, temeljijo na naslednjih tipih zadev in pripadajočih ključnih dokumentih, in sicer v upravno-stanovanjskih zadevah, prekrškovnih zadevah in akcijah.

Vsa dejanja in postopki stanovanjske inšpekcije so namenjeni doseganju teh osnovnih ciljev, s tem namenom inšpektorji tudi dosledno vodijo inšpekcijske in prekrškovne postopke.

	STANOVANJSKA INŠPEKCIJA
	
	Šifrant temeljne naloge, ki opredeljuje temeljno nalogo

	Zagotavljanje vzdrževanja skupnih delov in popravil v posameznih delih večstanovanjskih stavb
	· Vzdrževanje skupnih delov – 125. člen SZ-1
· Popravila v lastnem stanovanju – 126. člen SZ-1
· Vzdrževanje skupnih in posameznih delov stavbe
	S1 – vzdrževanje

	Nadzor opravljanja dejavnosti v stanovanju in izvajanja posegov v skupne dele
	· Opravljanje dejavnosti – 14. in 129. člen SZ-1
· Vzpostavitev prvotnega stanja in posegi v skupne dele – 15. in 126.a člen SZ-1
· 34. člen ZGos-1
	S2 – dejavnosti in skupni deli

	Učinkovito upravljanje in nadzor upravnikov
	· Odprava nepravilnosti ali kršitev upravnika - – 124.a. člen SZ-1
· Začasna določitev upravnika – 128. člen SZ-1
· Prekrškovni nadzor upravnikov − 171. člen SZ-1 
Vse v zvezi s poslovanjem upravnika (sklic zbora, zapisnik zbora, vpogled v listine, izvedba primopredaje, zbiranje ponudb IPD)
	S3 – upravljanje

	Nadzor poslovanja prodajalcev stanovanj in enostanovanjskih stavb pri prodaji posameznim kupcem in nadzor zavarovanja plačil kupnine
	· Prepoved sklepanja prodajnih pogodb in oglaševanja – 5. člen, 12. člen in 13.–94. člen ZVKSES
· Prekrškovni nadzor investitorjev oziroma vmesnih kupcev – 96. člen ZVKSES

	S4 – varstvo kupcev stanovanj

	Nadzor neprofitnih stanovanjskih organizacij
	· Nadzor nad poslovanjem neprofitnih stanovanjskih organizacij – 153.a člen SZ-1
	S5 – neprofitne organizacije

	Nadzor etažnih lastnikov in najemnikov
	· Prekrškovni nadzor etažnih lastnikov – 168., 169. in 170. člen SZ-1
· Prekrškovni nadzor najemnikov – 172. člen SZ-1
	S6 – etažni lastniki in najemniki

	Najemna stanovanja 


	· Vzdrževanje najemnih stanovanj – 93. člen SZ-1
	S7 – najemna stanovanja 


4. IZVAJANJE USMERJENIH NADZOROV IRSSDO
Osnovno izhodišče usmerjenih nadzorov IRSSDO je zagotoviti sistematičen nadzor nad temeljnimi nalogami stanovanjske inšpekcije oziroma na področju, kjer smo v preteklih letih zaznali večje število domnevnih kršitev. Ker je bil nazadnje leta 2021 stanovanjski zakon noveliran in so bile stanovanjski inšpekciji podana razširjena pooblastila, tovrstne nadzore izvajamo tudi z namenom informirati o spremenjeni zakonodaji tako etažne lastnike, kakor upravnike oziroma vso zainteresirano javnost (objava poročil o izvedenih nadzorih na spletnih straneh inšpektorata).
Usmerjeni nadzori v letu 2025 so skladni z usmeritvami ministrstva številka: 010-3/2024-2720-9 z dne 19. 1. 2026. Vsak usmerjen nadzor se bo opravil v 10 zadevah (izjema oskrbovana stanovanja, kjer bo nadzorov 5), pri čemer se lahko usmerjenemu nadzoru pridruži tudi morebitne pobude.
Pričetek usmerjenih nadzorov bo potekal v obdobju februar/marec 2026 (poizvedbe, pridobivanje dokumentacije, pozivi, …), junij 2026 (vsebinsko zaključevanje zadev), julij/september (izpolnjevanje morebitnih odrejenih ukrepov, pritožbe na odločitve), oktober 2026 (zaključevanje zadev), do 1. 11. 2026 izdelava zaključnih poročil.
Vsak inšpekcijski ali prekrškovni postopek je unikaten. Potek postopka je v veliki meri odvisen od odzivnosti inšpekcijskih zavezancev vsebina nadzora in pridobljene dokumentacije ter v nadaljevanju odločitve inšpektorja (ustavitev, ureditvena odločba, globa, nadalje pritožbe, zahteve za sodno varstvo, …), zato je natančen časovni potek postopka težko napovedati. Usmerjeni nadzori se izvajajo ob rednemu delu inšpekcije (pobude za ukrepanje).
V letu 2026 so na IRSSDO – Stanovanjska inšpekcija načrtovani naslednji usmerjeni nadzori:

1. Opuščeno vzdrževanje najemnih stanovanj (93. in 126. člen SZ-1);

2. Nadzor nad oddajo stanovanj – najemnikom in najemne/podnajemne pogodbe v letu 2025 ter obveščanje upravnika o imenu najemnika s številom oseb, navedenih v najemni pogodbi (24. in 84. člen SZ-1);
3. Nadzor nad upravniki, in sicer ali je bil leta 2025 sklican Zbor etažnih lastnikov, izdelan zapisnik zbora (36. in 38. člen SZ-1) ter izdelava letnega poročila (64. člen SZ-1);

4. Nadzor nad pogoji za pričetek oglaševanja prodaje novogradnje (5. člen ZVKSES);
5. Nadzor nad opravljanjem dejavnosti – kratkoročno oddajanje stanovanj turistom v oskrbovanih stanovanjih (drugi odstavek, 20. člen ZGos-1).

Z predvidenimi usmerjenimi nadzori, v največji možni meri sledimo javnemu interesu (vzdrževane stavbe, ureditev najemnih pogodb, ustrezno okolje za upravljanje ter zaščita kupca novogradnje pred neizpolnitvijo pogodbe). 

V letu 2026 na IRSSDO – Inšpekcija za dolgotrajno oskrbo ni predvidenih usmerjenih nadzorov. V tem trenutku usmerjenih nadzorov ni mogoče načlrtovati, bomo pa sredi leta (konec junija) preverili prispele pobude in ocenili ali je glede na zmožnosti (kadri!) izvedba takega nadzora možna ali ne.
V letu 2026 se pričakuje polna uveljavitev Zakona o dolgotrajni oskrbi (ZDOsk-1) in Zakona o gostinstvu (ZGos-1). Pred polno uveljavitvijo zakonov na terenu v času pisanja strateških usmeritev, (še) ni mogoče načrtovati usmerjenih nadzorov (povezano tudi s kadrovsko problematiko in sprejetjem podzakonskih aktov). Sredi leta oziroma glede na okoliščine, bomo preverili razmere na terenu (tudi prejete pobude) ter ocenili ali je morebiti možno vseeno pripraviti in izvesti obsežnejši usmerjeni nadzor (ne zgolj v oskrbovanih stanovanjih).

5. OPIS POSAMEZNIH USMERJENIH NADZOROV
5.1
Opuščeno vzdrževanje najemnih stanovanj

SZ-1 v 93. členu v primeru opustitve dolžnosti lastnika določa, da: »Če stanje v stanovanju ne zagotavlja najemniku normalne uporabe stanovanja, lahko najemnik predlaga, da stanovanjska inšpekcija lastniku stanovanja odredi izvedbo tistih del, ki so potrebna za zagotavljanje normalne uporabe stanovanj ali skupnih delov. Če lastnik v roku, določenem z odločbo, ne izvede naloženih del, lahko ta dela na njegove stroške izvede najemnik sam. Stroške izvedbe del, skupaj z obrestmi, lahko najemnik pobota s terjatvami lastnika iz naslova najemnine. V primeru, da lastnik ne ravna v skladu z odločbo iz prejšnjega odstavka, lahko najemnik od lastnika zahteva, da mu preskrbi drugo primerno stanovanje.«.

V 126. členu SZ-1 določa ukrepanje inšpekcije, kadar lastnik ne zagotovi popravila v lastnem stanovanju in sicer »Inšpekcijski organ z odločbo odredi, katera dela je treba izvesti in rok za njihovo izvedbo, če etažni lastnik ne zagotovi popravila v lastnem stanovanju oziroma če ne vzdržuje najemnega stanovanja v skladu z normativi iz prejšnjega člena, pa je to potrebno, da se odvrne škoda, ki se povzroča drugim stanovanjem ali skupnim delom večstanovanjske stavbe, ali da se odvrne škoda, ki ogroža oziroma onemogoča normalno uporabo stanovanja.«. 

Pravilnik o standardih vzdrževanja stanovanjskih stavb in stanovanj (Uradni list RS, št. 20/04 in 18/11) določa standarde vzdrževanja za večstanovanjske stavbe, oskrbovana stanovanja za starejše ter za stanovanjske stavbe, namenjene začasnemu reševanju stanovanjskih potreb socialno ogroženih oseb (v nadaljevanju: stanovanjske stavbe in stanovanja). Standardi vzdrževanja stanovanjskih stavb in stanovanj za dobo njihovega trajanja 60 let (amortizacijska doba) ter opremljanja in vzdrževanja zemljišča stanovanjske stavbe so opredeljeni v prilogah št. 1 in 2, ki sta sestavni del tega pravilnika. 
Ti standardi opredeljujejo orientacijsko dobo trajanja elementov, gradbenih konstrukcij, instalacij, naprav in opreme ter opis del, ki jih je treba opravljati za doseganje predvidene življenjske dobe posameznega elementa.
Usmerjeni nadzor bo usmerjen v nadzor nad vzdrževanjem najemnih stanovanj v večstanovanjskih stavbah v delu, ki se nanaša na opuščeno dolžno vzdrževanje s strani etažnih lastnikov. Podlaga za inšpekcijske postopke v teh zadevah bo temeljila na podatkih iz prejetih preteklih prijav. 

Usmerjeni nadzor bo potekal na območju celotne Republike Slovenije v 10 zadevah.

5.2
Nadzor nad oddajo stanovanj

V tekočem letu 2025 je predvidena usmerjena akcija za izvedbo nadzora nad oddajo stanovanj, v stavbi z vzpostavljeno etažno lastnino, ki se prosto oddajajo na trgu – najemne pogodbe. Podlaga za inšpekcijske postopke je v 84. in 24. členu SZ-1, ki določa, da lastnik stanovanja lahko odda stanovanje ali del stanovanja v najem s sklenitvijo najemne pogodbe v pisni obliki. Najemnik lahko odda del stanovanja v podnajem s sklenitvijo podnajemne pogodbe za določen čas in pod pogoji, ki jih določa SZ-1, če se lastnik stanovanja s tem strinja. Najemna in podnajemna pogodba se sklepata v pisni obliki. V kolikor etažni lastnik odda stanovanje ali del stanovanja v stavbi z vzpostavljeno etažno lastnino brez najemne pogodbe ter brez obvestila upravniku, se lahko kaznuje za prekršek po 169. členu SZ-1. V kolikor najemnik odda stanovanje v podnajem brez podnajemne pogodbe, se lahko kaznuje za prekršek po 172. členu SZ-1.
Usmerjeni nadzor bo potekal na območju celotne Republike Slovenije v 10 zadevah.

5.3
Nadzor na področju upravljanja večstanovanjskih stavb
V usmerjenem nadzoru na področju upravljanja, se bo pri upravnikih (kot pooblaščencu etažnih lastnikov v skladu z 48. členom SZ-1) izvedel nadzor predvsem v smeri ali je vzpostavljeno okolje za učinkovito upravljanje stavbe (zbor lastnikov, izdelava zapisnika, izdelava letnega poročila) oziroma komunikacija upravnika z etažnimi lastniki.
V usmerjenem nadzoru se bo preverjalo ali je upravnik v letu 2025 sklical in izvedel zbor etažnih lastnikov v skladu s tretjim odstavkom 36. člena SZ-1, ki določa, da je upravnik dolžan sklicati in izvesti zbor lastnikov najmanj enkrat letno. V kolikor ne skliče zbora skladno s tretjim odstavkom 36. člena SZ-1, je za to opredeljen prekršek zoper upravnika po 5. točki prvega odstavka 171. člena SZ-1.

Ob tem mora sestaviti in objaviti zapisnik/e zbora/ov etažnih lastnikov v letu 2025 skladno z 38. členom SZ-1. Upravnik mora najpozneje v 30 dneh po vsakem zboru sestaviti zapisnik. Zapisnik je potrjen, ko ga podpišeta etažna lastnika, ki ju določijo prisotni na zboru lastnikov. Upravnik mora zapisnik objaviti na način, kot se sklicuje zbor etažnih lastnikov (36. člen SZ-1). V kolikor ne sestavi zapisnika skladno s 36. členom SZ-1, je za to opredeljen prekršek zoper upravnika po 6. točki prvega odstavka 171. člena SZ-1.

V usmerjenem nadzoru se bo preverjalo ali je upravnik v letu 2025 poročal etažnim lastnikom v skladu s 64. členom SZ-1, ki določa, da mora upravnik vsaj enkrat letno lastnikom poročati o svojem delu. V kolikor ne pripravi poročila o upravnikovem delu v skladu z navodilom iz tretjega odstavka 64. člena SZ-1 (Navodilo o izdelavi poročila o upravnikovem delu, Uradni list RS, št. 108/04), je za to opredeljen prekršek zoper upravnika po 18. točki prvega odstavka 171. člena SZ-1.

V skladu s 130. členom SZ-1, morajo upravnik in etažni lastniki oziroma najemniki inšpektorju omogočiti nemoteno opravljanje inšpekcijskega nadzorstva. Upravnik mora inšpektorju na njegovo zahtevo omogočiti vpogled v vse listine, ki se nanašajo na upravljanje večstanovanjske stavbe. V kolikor upravnik na zahtevo inšpekcijskega organa ne omogoči nemotenega opravljanja inšpekcijskega nadzorstva ali ne omogoči vpogleda v listine v skladu s 130. členom SZ-1, je za to opredeljen prekršek upravnika po 23. točki prvega odstavka 171. člena SZ-1.
Usmerjeni nadzor bo potekal na območju celotne Republike Slovenije v 10 zadevah.

5.4
Nadzor nad pogoji za pričetek oglaševanja prodaje novogradnje
Usmerjeni nadzor bo izveden na podlagi določb ZVKSES (5. člen). Opravljen bo nadzor nad poslovanjem prodajalcev stanovanj in enostanovanjskih stavb pri prodaji posameznim kupcem.

Z namenom zaščititi končne kupce pred tveganjem, da investitor oziroma vmesni kupec zaradi stečaja, plačilne nesposobnosti ali drugih razlogov ne bo izpolnil vseh obveznosti do končnih kupcev oziroma ne bo sposoben končnim kupcem vrniti plačanih obrokov kupnine v primeru razveze prodajnih pogodb, v skladu z (1) odstavkom 94. člena ZVKSES inšpekcijski nadzor nad tem, ali prodajalci pri prodaji enostanovanjskih stavb in stanovanj potrošnikom ravnajo v skladu z določbami ZVKSES opravljajo inšpektorji stanovanjske inšpekcije. Stanovanjska inšpekcija lahko ukrepa v kolikor obstajajo utemeljeni razlogi za uvedbo postopka po uradni dolžnosti ter izrekajo na podlagi 94. člena ZVKSES morebitne ukrepe. Ob ugotovljenih nepravilnostih po uradni dolžnosti inšpektor lahko uvede tudi prekrškovni postopek za prekrške. 
Usmerjeni nadzor bo potekal na območju celotne Republike Slovenije v 10 zadevah.

5.5
Nadzor nad kratkoročnim oddajanjem stanovanj v oskrbovanih stanovanjih
Do sprejetja novega Zakona o gostinstvu (Uradni list RS, št. 93/07 – uradno prečiščeno besedilo, 26/14 – ZKme-1B, 52/16 in 77/25 – v nadaljevanju: ZGos-1) kratkoročno oddajanj celotnih stanovanj ni bilo sistemsko urejeno. SZ-1 kratkoročnega oddajanja turistom ni urejal, etažnim lastnikom v večstanovanjsih stavbah pa je ostala v takih primerih zgolj sodna pot (medsosedsko pravo kot ga ureja SPZ). Stanovanjska inšpekcija opravlja nadzor nad izvajanjem naslednjih določb ZGos-1 glede prepovedi opravljanja oddajanja stanovanja v kratkotrajni najem v stanovanjski stavbi z oskrbovanimi stanovanji (drugi odstavek 20. člena ZGos-1). 

Pristojni inšpektor, ne da bi prej določil rok za odpravo nepravilnosti ali pomanjkljivosti, z odločbo začasno ali trajno prepove opravljanje dejavnosti, če pri nadzoru ugotovi, da se opravlja nastanitvena dejavnost v stanovanju, ki se nahaja v stanovanjski stavbi z oskrbovanimi stanovanji (34. člen ZGos-1).

Usmerjeni nadzor bo potekal na območju celotne Republike Slovenije v 5 zadevah.

5.6
Nadzor nad sistemo dolgotrajne oskrbe
V letu 2026 se pričakuje polna uveljavitev ZDOsk-1. Pred polno uveljavitvijo zakona na terenu v času pisanja strateških usmeritev, (še) ni mogoče natančno načrtovati usmerjenih nadzorov (povezano tudi s kadrovsko problematiko, aktivnostmi za preoblikovanje inšpektorata). 
Glede na to, da se prehodno obdobje vzpostavitve sistema za izvajanja dolgotrajne oskrbe zaključuje, je smiselno izvesti usmerjeni nadzor v delu, ki se nanaša na odpravo organizacijskih, materialnih in drugih pomanjkljivosti (109. člen ZDosk-1). V primeru, če inšpektor ugotovi hujše kršitve ali ponavljajoče kršitve določb ZDosk-1, ki bi lahko predstavljale resno grožnjo za uporabnike ali če izvajalec dolgotrajne oskrbe ne odpravi ugotovljenih kršitev v roku, ki mu ga je naložil inšpektor, lahko inšpekcija tudi predlaga ministrstvu, da sprejme odločitev o začasni prepovedi opravljanja dolgotrajne oskrbe.
Z izvedbo ciljno usmerjenega nadzora, Inšpekcija za dolgotrajno oskrbo lahko prispeva k ureditvi temeljnih pogojev za opravljanje dolgotrajne oskrbe (javni interes).

Sredi leta oziroma glede na okoliščine, bomo preverili razmere na terenu (tudi vsebine prejetih pobud) ter ocenili glede na kadrovsko zasedbo, število izvedenih usmerjenih nadzorov novih pristojnosti po ZDOsk-1.

6. KOLIČINSKA OPREDELITEV NAČRTA NADZORA

Za uresničitev teh ciljev glede na načrtovano kadrovsko zasedbo IRSSDO v letu 2026 načrtujemo 240 inšpekcijskih pregledov.

Količinska opredelitev načrta nadzora po temeljnih nalogah za Stanovajnsko inšpekcijo:

	STANOVANJSKA INŠPEKCIJA: 
	predvideni inšpekcijski pregledi po temeljnih nalogah

	S1 − zagotavljanje vzdrževanja skupnih delov in popravil v posameznih delih večstanovanjskih stavb
	160 inšpekcijskih pregledov

	S2 − nadzor opravljanja dejavnosti v stanovanju in izvajanja posegov v skupne dele
	10 inšpekcijskih pregledov

	S3 − učinkovito upravljanje in nadzor upravnikov
	20 inšpekcijskih pregledov

	S4 − nadzor poslovanja prodajalcev stanovanj in enostanovanjskih stavb pri prodaji posameznim kupcem in nadzor zavarovanja plačil kupnine
	10 inšpekcijskih pregledov

	S5 − nadzor neprofitnih stanovanjskih organizacij
	Števila pregledov ni mogoče načrtovati – leta 2016 so bile pregledane vse neprofitne stanovanjske organizacije.

	S6 − nadzor etažnih lastnikov in najemnikov
	10 inšpekcijskih pregledov

	S7 − najemna stanovanja
	10 inšpekcijskih pregledov


Skupaj:
   220 inšpekcijskih pregledov
Načrtovano število pregledov: 220* 

* V informacijskem sistemu INSPIS se štejejo: zapisnik redni in izredni, zapisnik kontrolni redni in izredni ter zapisnik redni in izredni z zaslišanjem, zapisnik prekrškovni ter ugotovitveni zapisniki; v zadevah upravna – stanovanjska in prekrškovna. 

Količinska opredelitev načrta nadzora za Inšpekcijo za dolgotrajno oskrbo:

	INŠPEKCIJA ZA DOLGOTRAJNO OSKRBO: 
	predvideni inšpekcijski pregledi

	S1 − zagotavljanje sistema dolgotrajne oskrbe
	20 inšpekcijskih pregledov

	S2 – Preventivno delovanje inšpekcije
	Ni mogoče načrtovati


Skupaj:
   20 inšpekcijskih pregledov

Pri oblikovanju načrta nadzora po posameznih temeljnih nalogah pri stanovanjski inšpekciji smo upoštevali:

· prejete pobude za ukrepanje v letu 2024, 2025;

· načrtovane koordinirane akcije v letu 2025 in že izvedene koordinirane akcije v preteklih letih (ugotovitve predhodnih nadzorov);

· predvideno kadrovsko zasedbo stanovanjske inšpekcije, v letu 2024 in 2025;

· predvideno povečanje pooblastil inšpekcije (ZGos-1, ZDOsk-1),

· predvidena reorganizacija inšpekcije.

Pripravil,


mag. Boštjan Rus,


glavni inšpektor


Inšpektorata RS za stanovanja in dolgotrajno oskrbo










Stran 1 od 5
Stran 2 od 5

